ทัช ณ ตะกั่วทุ่ง

ทัช ณ ตะกั่วทุ่ง ชื่อเล่น ป้อม (เกิดวันที่ 17 กุมภาพันธ์ พ.ศ. 2512) เป็นนักร้อง นักแสดงชาวไทยที่มีชื่อเสียง ภายใต้สังกัดอาร์เอสและอาร์สยามตามลำดับ แรกเริ่มเข้าวงการเป็นนักร้องแนวเพลงป๊อปคันทรีและป๊อปโฟล์ค ก่อนจะหันมาร้องเพลงลูกทุ่งผสมแนวสตริง โดยมีเพลงฮิตสร้างชื่อเสียง เช่น "มือที่สาม", "เท้าไฟ", "ลื่น", "ไม่มีที่ไป", "กลัวเบื่อ", "จำไว้เลย", "ห่วงฉันบ้างไหม" เป็นต้น

 ปฐมวัยและการศึกษา 
ทัชมีชื่อจริงว่า ขวัญทัศน์ ณ ตะกั่วทุ่ง เกิดที่โรงพยาบาลพระมงกุฎเกล้า กรุงเทพมหานคร เป็นบุตรคนโตของนายรัฐกรณ์ ณ ตะกั่วทุ่ง (นามเดิมเสรี ณ ตะกั่วทุ่ง) (เสียชีวิตแล้วด้วยโรคเส้นเลือดในสมองตีบ ในวัย 85 ปี ในช่วงเช้า (เวลา 04.00 น.) เมื่อวันที่ 10 กันยายน 2564นายรัฐกรณ์ ณ ตะกั่วทุ่ง (นามเดิมเสรี ณ ตะกั่วทุ่ง)) และนางมุกดา ณ ตะกั่วทุ่ง โดยคุณพ่อเป็นชาวอำเภอตะกั่วป่า จังหวัดพังงา เป็นบุตรของร้อยตำรวจเอกขำ และนางฝอย ณ ตะกั่วทุ่ง (คุณปู่และคุณย่าของทัช) มีอาชีพเป็นพนักงานแผนกประกันภัย ให้กับ บริษัทเมืองไทยประกันชีวิต จำกัด (มหาชน)

ทัช มีน้อง 2 คน ได้แก่"ทัช ณ ตะกั่วทุ่ง" สุดอาลัย คุณพ่อจากไปอย่างสงบ ด้วยโรคติดเชื้อที่ปอด ในวัย 85 ปี นายฉัตรชัย และนางสาวกัญรัญช์ ณ ตะกั่วทุ่ง

ทัชจบการศึกษาระดับมัธยมศึกษาตอนต้นจากโรงเรียนทวีธาภิเศก อาชีวศึกษาจากโรงเรียนพาณิชยการราชดำเนิน และจบการศึกษาระดับปริญญาตรีจากคณะรัฐศาสตร์ มหาวิทยาลัยรามคำแหง เมื่อต้นปี พ.ศ. 2550

 วงการบันเทิง 
 สองอัลบั้มแรกและแสดงภาพยนตร์ครั้งแรก 
ทัชเข้าสู่วงการบันเทิงด้วยการตั้งวงดนตรีกับเพื่อน ๆ เล่นตามผับและสถานบันเทิงต่าง ๆ ยามค่ำคืนตั้งแต่สมัยเรียนอาชีวะ เขาเกือบจะได้เป็นศิลปินในวงแกรนด์เอ็กซ์ กลุ่มขวดโหล แต่ผลสุดท้ายก็ไม่ได้เป็น ก่อนจะเข้าสู่บริษัท อาร์.เอส.โปรโมชั่น ด้วยการเสนอเดโมเทปไปให้พิจารณา และได้ออกอัลบั้มเพลงป๊อปร็อคและแนวคันทรี่ชุดแรกใน พ.ศ. 2533 ในชื่อชุด สัมผัสทัช ถือว่าเป็นอัลบั้มแนวเพลงป็อปร็อก,กอสเปลและคันทรี ที่ประสบความสำเร็จ มีเพลงที่มีชื่อเสียง คือ "กลัวเบื่อ", "มือที่สาม", "โยนมันทิ้งไป"

ทัช ประสบความสำเร็จมากขึ้นในอัลบั้มชุดที่ 2 ในปีถัดมา คือ ชุด ทัช ธันเดอร์ ที่เปลี่ยนแปลงตัวเองจากนักร้องแนวป๊อปร็อคและคันทรีเป็นนักร้องในแนวป๊อปแดนซ์ ผสมกับท่วงทำนองแร็ป,กอสเปล,บลูส์,โฟล์ค,บลูแกร๊สหรือแนวร็อกนิด ๆ แต่บางเพลงยังเป็นแนวบลูส์อยู่บางเพลง ที่ในขณะนั้นเพิ่งจะเข้าสู่วงการเพลงเมืองไทย อัลบั้มชุดนี้ประสบความสำเร็จเป็นอย่างมาก ในชุดนี้มีหลายเพลงที่ได้รับความนิยม เช่น "เท้าไฟ", "จำไว้เลย", "คิดคึก", "จมน้ำตา" เป็นต้น 

จากนั้นทัชได้แสดงภาพยนตร์เป็นครั้งแรกในชีวิต ซึ่งก็เป็นภาพยนตร์เรื่องแรกของอาร์.เอส.ด้วย คือเรื่อง รองต๊ะแล่บแปล๊บ โดยแสดงร่วมกับ วาสนา พูนผล, ภาณุเดช วัฒนสุชาติ และบริบูรณ์ จันทร์เรือง มีเนื้อเรื่องเป็นภาพยนตร์เพลงวัยรุ่นผสมแฟนตาซี ซึ่งเรื่องนี้ทัชได้ทั้งร้องและเต้นตามแบบที่ถนัด และมีอัลบั้มเพลงประกอบภาพยนตร์ออกมาด้วย

 เข้าสู่วงการละครโทรทัศน์ 
พ.ศ. 2536 ทัชปล่อยอัลบั้มชุดที่ 3 มหัศจรรย์ โดยวางแผงเมื่อวันที่ 16 เมษายน มีเพลงที่ได้รับความนิยม เช่น "มหัศจรรย์", "ไม่มีที่ไป", "ใจจำยอม", "กลัวผี", "เธอที่หนึ่ง" สองปีถัดมา เขาออกอัลบั้มชุดที่ 4 ทัช V-4 ในวันที่ 1 เมษายน มีเพลงที่ได้รับความนิยม ได้แก่ "ห่วงฉันบ้างไหม", "น้อย ๆ หน่อย", "แค่ดิน", "กิ๊กเลย" และในปีเดียวกันนั้นเอง เขาได้แสดงภาพยนตร์อีกครั้งกับต้นสังกัดเดิม ในเรื่อง เกิดอีกทีต้องมีเธอ โดยแสดงร่วมกับกุลสตรี ศิริพงษ์ปรีดา และโชคชัย เจริญสุข

ในส่วนของการแสดงละครโทรทัศน์ เขาแสดงมาทั้งหมด 4 เรื่อง ได้แก่
 เกิดแต่ตม แสดงร่วมกับสุวนันท์ คงยิ่ง
 กระถินริมรั้ว แสดงร่วมกับชฎาพร รัตนากร
 ภูตพิศวาส แสดงร่วมกับกุลสตรี ศิริพงศ์ปรีดา
 ปะการังสีดำ แสดงร่วมกับอภิรดี ภวภูตานนท์ ณ มหาสารคาม และอรจิรา ณภัทร

 หน้ากากเงาะป่า และละครเวทีเรื่องแรก 
พ.ศ. 2560 ทัชได้กลับมาขึ้นเวทีร้องเพลงอีกครั้งในรายการ The Mask Singer หน้ากากนักร้อง ซีซันที่ 2 ทางช่องเวิร์คพอยท์ โดยเขาเข้าแข่งขันฉายา "หน้ากากเงาะป่า" โดยในรอบแรกของกลุ่มบี เขาร้องเพลง "ใบไม้" ของวงฟลาย ซึ่งถึงแม้จะพ่ายแพ้ให้แก่หน้ากากอีกาเผือก (นิภาภรณ์ ฐิติธนการ) แต่ก็สร้างความประทับใจให้กับผู้ชมเป็นอย่างมาก ต่อมาเอไทม์ได้จัดคอนเสิร์ตเจ-ดีเอ็นเอ ซึ่งทำให้เขาได้ร้องเพลงร่วมกับเจตริน วรรธนะสิน

ต่อมาใน พ.ศ. 2562 เขาได้แสดงละครเวทีเป็นครั้งแรกที่โรงละครเมืองไทยรัชดาลัย เธียเตอร์ ในเรื่อง บัลลังก์เมฆ เดอะมิวสิคัล โดยเขารับบท "ชูนาม" สามีคนแรกของปานรุ้ง เป็นนักพนัน เที่ยวกลางคืน หนุ่มสังคม เจ้าคารม เพลย์บอยเท้าไฟ ที่พาปานรุ้งไปสู่จุดต่ำสุดของชีวิต

 ชีวิตส่วนตัว 
ทัช มีชื่อเล่นว่า "ป้อม" แต่ผู้คนนิยมเรียกว่า "ทัช" ตามชื่อที่ใช้ในวงการบันเทิง

เขาเคยคบหากับภัชธีญา กลิ่นสนิท อดีตรองนางสาวไทยปี 2533 แต่ก็เลิกรากันไป ก่อนที่จะคบหากับ ณิชชยาณัฐ ศิริพงศ์ปรีดา (กุลสตรี ศิริพงศ์ปรีดา) ที่เคยแสดงละครร่วมกันอยู่ระยะหนึ่ง ก่อนจะเลิกกันไป

 ผลงานเพลง 
 สตูดิโออัลบั้ม 
 ชื่ออัลบั้ม  รายละเอียดอัลบั้ม รายชื่อเพลง สัมผัสทัช วางจำหน่าย: 25 กุมภาพันธ์ พ.ศ. 2533
 สังกัด: อาร์เอสกลัวเบื่อ
มือที่สาม
เลยเลยไป
ฝืนใจไม่เป็น
ลองดู
โยนมันทิ้งไป
ไม่หนักซักหน่อย
คนเคยตัว
เก่าไปใหม่มา
ฝันกับจริง ทัช ธันเดอร์ วางจำหน่าย: 19 มิถุนายน พ.ศ. 2534
 สังกัด: อาร์เอสเท้าไฟ
จำไว้เลย
ยังดีกว่า
จริงหรอะ
มาเพื่อลา
คิดคึก
มือเปล่า
สอนมวย
หน้าเนื้อในเสือ
จมน้ำตา ทัช มหัศจรรย์ วางจำหน่าย: 16 เมษายน พ.ศ. 2536
 สังกัด: อาร์เอสกลัวผี
ใจจำยอม
มหัศจรรย์
เกินพอ
บอกแล้วอย่าเสี่ยง
ลื่น
ไม่มีที่ไป
เธอที่หนึ่ง
24 ชม.
ไม่ใช่ดาว (เพลงประกอบละคร กระถินริมรั้ว) Touch V-4 วางจำหน่าย: 1 เมษายน พ.ศ. 2538
 สังกัด: อาร์เอสน้อย ๆ หน่อย
ห่วงฉันบ้างไหม
แค่ดิน
อกหักมันกว่าเยอะ
อย่ารำคาญ
ตามสั่ง
กิ๊กเลย
ชัดเลย
ผิดตรงไหน
เชื่อใจ
ตามสบาย ทัช ไซโคลน วางจำหน่าย: 9 เมษายน พ.ศ. 2540
 สังกัด: อาร์เอส นิดนึง
 ไม่มีใครยอม
 อย่าดีแต่พูด
 ขอบใจ
 สารภาพ
 ปั๊มหัวใจ (Heart Station)
 กลับมา
 ดิ้นไปทางเธอ
 Ya Ya Ya
 พาฉันไป Touch Happiness(บันเทิงเริงใจ) วางจำหน่าย: 1 ธันวาคม พ.ศ. 2542
 สังกัด: อาร์เอสบันเทิงเริงใจ 
กอดฉันอีกครั้ง 
ตัวปัญหา
เป็นอะไรไปแล้ว
ทำไม่ได้
สัมผัสที่ 6
ฝากบอก
ถลอกปอกเปิก
ทางออก
รักก็เปิด..ไม่รักก็ปิด Sparking Touch วางจำหน่าย: 31 กรกฎาคม พ.ศ. 2544
 สังกัด: อาร์เอสดาวกระจาย
อย่าร้องไห้คนเดียว
ควันที่ลอยต่ำ
พบกันคืนนี้
ค่อยเป็นค่อยไป
โสดทำไม
วันที่เฝ้ารอ
อย่างไรก็เสียใจ
ปิดคดี
สะดุ้ง Touch Reverse วางจำหน่าย: 15 ตุลาคม พ.ศ. 2545
 สังกัด: อาร์เอส แสงดาวฝั่งทะเล
 กอดฉันอีกครั้ง
 บันเทิงเริงใจ
 ห่วงฉันฉันบ้างไหม
 มือที่สาม
 ใจจำยอม
 ไม่มีที่ไป
 มาเพื่อลา สายใยแห่งรัก วางจำหน่าย: 21 เมษายน พ.ศ. 2546
 สังกัด: อาร์เอส สายใย
 คนขี้เหงา
 เพราะเรานั้นคู่กัน
 รักเธอจริงๆ
 เวทีนี้ไม่มีพี่เลี้ยง
 เสียแรงรัก
 หลอมละลาย
 โกหกหน้าตาย
 ไฟตกน้ำ
 หลอกใช้ สัมผัสทุ่ง  เมษายน พ.ศ. 2547
 สังกัด: อาร์เอส ลูกทุ่งแฟนตาซี  มกราคม พ.ศ. 2549
 สังกัด: อาร์เอส

 เพลงประกอบละครและภาพยนตร์ 
 เพลง "อยากรู้ความจริง" เพลงประกอบภาพยนตร์ รองต๊ะแล่บแปล๊บ (มีนาคม พ.ศ. 2535)
 เพลง "สู้" เพลงประกอบภาพยนตร์ รองต๊ะแล่บแปล๊บ (มีนาคม พ.ศ. 2535)
 เพลง "โดนจู่โจม" เพลงประกอบภาพยนตร์ รองต๊ะแล่บแปล๊บ (มีนาคม พ.ศ. 2535)
 เพลง "หมดใจ" เพลงประกอบภาพยนตร์ รองต๊ะแล่บแปล๊บ (มีนาคม พ.ศ. 2535)
 เพลง "ไม่เหลืออะไรอีก" เพลงประกอบภาพยนตร์ รองต๊ะแล่บแปล๊บ (มีนาคม พ.ศ. 2535)
 เพลง ไม่ใช่ดาว เพลงประกอบละคร ดอกกระถินริมรั้ว (ธันวาคม พ.ศ. 2535)
 เพลง "รักเธอไม่มีพรมแดน" เพลงประกอบละคร ภูตพิศวาส (กรกฏาคม พ.ศ. 2538)
 เพลง "เกิดอีกทีต้องมีเธอ" เพลงประกอบภาพยนตร์ เกิดอีกทีต้องมีเธอ (กันยายน พ.ศ. 2538)
 เพลง "เพราะเราผูกพัน" เพลงประกอบภาพยนตร์ เกิดอีกทีต้องมีเธอ (กันยายน พ.ศ. 2538)
 เพลง "ห่วงใย" เพลงประกอบภาพยนตร์ เกิดอีกทีต้องมีเธอ (กันยายน พ.ศ. 2538)
 เพลง "ระหว่างใจ" เพลงประกอบภาพยนตร์ เกิดอีกทีต้องมีเธอ (กันยายน พ.ศ. 2538)
 เพลง "บอกรัก" เพลงประกอบละคร ปะการังสีดำ (เมษายน พ.ศ. 2539)
 เพลง "รักไร้อันดับ" เพลงประกอบละคร รักไร้อันดับ (พ.ศ. 2540)
 เพลง "เธอคือกำลังใจ" เพลงประกอบละคร รักไร้อันดับ (พ.ศ. 2540)
 เพลง "รอรัก" เพลงประกอบละคร ดอกรักบานหลังฝน (พ.ศ. 2542)
 เพลง "แสงดาวฝั่งทะเล" เพลงประกอบละคร แสงดาวฝั่งทะเล (พ.ศ. 2543)
 เพลง "เทพธิดาโรงงาน" เพลงประกอบละคร เทพธิดาโรงงาน (พฤษภาคม พ.ศ. 2548)
 เพลง "เส้นขนานของหัวใจ" เพลงประกอบละคร เทพธิดาโรงงาน (พฤษภาคม พ.ศ. 2548)
 เพลง "มหาเทพไอยรา" เพลงประกอบภาพยนตร์ พิฆเนศ มหาเทพไอยรา (พ.ศ. 2561)
 เพลง "ชดใช้" เพลงประกอบละคร ปี่แก้วนางหงส์ (พ.ศ. 2561)
 เพลง "ร้องไห้ได้ไหม" ร้องคู่ พิมพ์พรรณ ชลายนคุปต์, ปฐมพงษ์ เรือนใจดี เพลงประกอบละคร นางฟ้าลำแคน (พ.ศ. 2563)

 ซิงเกิลและเพลงอื่น ๆ 
 "ผู้ชายถูกทิ้ง...ผู้หญิงอกหัก" ร้องคู่กับ นุ่น รมิดา อัลบั้ม อาร์สยาม 5 ปีทอง พี่น้องร้องเพลงรัก ชุดที่ 1 (มีนาคม พ.ศ. 2550)
 "เหงาใจในทางที่ผิด" ในนาม ทัช ณ ตะกัวทุ่ง อาร์สยาม
 "ผลัดกันขึ้น ผลัดกันลง" ในนาม ทัช ณ ตะกัวทุ่ง อาร์สยาม
 "สายน้ำ สายพระทัย สายใยแห่งแผ่นดิน" (พ.ศ. 2555)
 "เสียงจากลูกของพ่อ" (พฤศจิกายน พ.ศ. 2559) - จัดทำขึ้นเพื่อถวายเป็นพระราชกุศล แด่พ่อหลวง เพื่อคนไทยทุกคน
 "ดี๊ดี" (ร่วมกับ ติ๊ก ชิโร่ x โจอี้ บอย (พฤศจิกายน พ.ศ. 2561)
 "กลัวผีฟ้าปาร์ตี้หลุดโลก" โปรเจกต์ Rs Homecoming (ร่วมกับ เด็บบี้ บาซู x ไวตามิน เอ)
 "อย่าพูดเลย" โปรเจกต์ Rs Homecoming

 ผลงานการแสดง 

 ละครโทรทัศน์ 

 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

พ.ศ.ชือเรื่องค่ายรับบทแสดงคู่กับ2540รักไร้อันดับชาโดว์, อาร์เอสฉายฉาน (ฉาย)ณิชชยาณัฐ ศิริพงศ์ปรีดา2543พริกกับเกลือชาโดว์, อาร์เอสศยาม / ดิ่ง2555หมูแดงอัครพล โปรดักชั่นพิษณุปนัดดา วงศ์ผู้ดี2567มนต์รักลูกทุ่งไผ่ร้อยกอ โปรดักชั่น, มี เอ็นเตอร์เทนเม้นท์ แอนด์ มิวสิค และ Playnetpopพ่อศรสายธาร นิยมการณ์

 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7

พ.ศ.ชือเรื่องค่ายรับบทแสดงคู่กับ2535ดอกกระถินริมรั้วกันตนาหยิกชฎาพร รัตนากร2536 - 2537เกิดแต่ตมดาราวิดีโอปริกสุวนันท์ ปุณณกันต์2538ภูตพิศวาสมารุตณิชชยาณัฐ ศิริพงศ์ปรีดา2539ปะการังสีดำกันตนานราธรอภิรดี ภวภูตานนท์ ณ มหาสารคาม / แองเจล่า ซาโนลารี่2545แสงดาวฝั่งทะเลอาร์เอสภวัตณิชชยาณัฐ ศิริพงศ์ปรีดา2563เงาบุญกันตนา สุธีร์อภิรดี ภวภูตานนท์ ณ มหาสารคาม2565สาวน้อยร้อยไมค์มงคลดีครูธำรงพาเมล่า เบาว์เด้นท์2566สร้อยนาคีมุมใหม่ ในเครือ กันตนาธำรงศิริพิชญ์ วิมลโนชสาวใช้ดิลิเวอรีมากกว่าฝันเรืองยศ พิพัฒน์พงศ์พรนภา เทพทินกร / นาตยา จันทร์รุ่ง256..ลูกผู้ชายหัวใจเพชรกันตนา

 รายการโทรทัศน์ทั้งหมดด้านล่างนี้ออกอากาศทางสถานีโทรทัศน์โมเดิร์นไนน์ทีวี และช่อง 9 เอ็มคอตเอชดี

พ.ศ.ชือเรื่องค่ายรับบทแสดงคู่กับ2548เทพธิดาโรงงานอาร์เอสบุญเติมรมิดา ประภาสโนบล2559My Bromance The Series พี่ชาย เดอะซีรีส์GREATEST ENTERTAINMENTองอาจ (วุฒิ)รัศมี ทองสิริไพรศรี, สิริอร ม้ามณี

 ละครโทรทัศน์ทั้งหมดด้านล่างนี้ออกอากาศทาง ช่อง 8

พ.ศ.ชือเรื่องค่ายรับบทแสดงคู่กับ2555ราชินีลูกทุ่งอาร์เอสคมกริชนาตาลี เดวิส

 ละครโทรทัศน์ทั้งหมดด้านล่างนี้ออกอากาศทาง ช่องวัน 31

พ.ศ.ชือเรื่องค่ายรับบทแสดงคู่กับ2563นางฟ้าลำแคนเดอะ วัน เอ็นเตอร์ไพรส์อุทัย สถิตย์ทัยพิมพ์พรรณ ชลายนคุปต์2567เทียนซ่อนแสงรังสิโรจน์ โกมลสุขสมพาเมล่า เบาว์เด้นท์

 ละครโทรทัศน์ทั้งหมดด้านล่างนี้ออกอากาศทาง ช่องเวิร์คพอยท์

พ.ศ.ชือเรื่องค่ายรับบทแสดงคู่กับ2560ซิทคอม ระเบิดเถิดเทิง แดร็กคูล่าหารัก ตอน คุณพ่อล่องหนเวิร์คพอยท์ เอ็นเทอร์เทนเมนท์

 ละครโทรทัศน์ทั้งหมดด้านล่างนี้ออกอากาศทาง GMM 25

พ.ศ.ชือเรื่องค่ายรับบทแสดงคู่กับ2565Vice Versa รักสลับโลกพ่อของเทสส์วาสนา พูนผล

 ละครโทรทัศน์ทั้งหมดด้านล่างนี้ออกอากาศทาง MONO MAX และ MONO29

พ.ศ.ชือเรื่องค่ายรับบทแสดงคู่กับ 2568ชะตา ชาตะ

 ภาพยนตร์ 
พ.ศ.ชือเรื่องรับบทแสดงคู่กับ2535รองต๊ะแล่บแปล๊บประวัติการแสดงภาพยนตร์ทัชวาสนา พูนผล2538เกิดอีกทีต้องมีเธอแทนณิชชยาณัฐ ศิริพงศ์ปรีดา2544๙ พระคุ้มครองทัช (รับเชิญ) --2546คลื่นฝันควันรักเอิร์ธซาร่า มาลากุล เลนศพไร้เงาภักดีฐนิชา ดิษยบุตร2547เอ๋อเหรอปรีชาปริศนา พรายแสง2548เด็กเดนอาจารย์ดุสิต25664 KINGS 2พ่อของรก บุรณพนธ์

 ละครเวที 
 บัลลังก์เมฆ เดอะมิวสิคัล (พ.ศ. 2562) รับบท ชูนาม
 มิวสิควีดีโอ 
 เหงา...ไม่เข้าใจ ของ คาราบาว & ปาน ธนพร (พ.ศ. 2548)

 รางวัล 

 เพชรในเพลง ประจำปี พ.ศ. 2550 สาขาการประพันธ์คำร้องเพลงไทยลูกทุ่ง จากเพลง ไผ่รวมกอ
 เพชรในเพลง ประจำปี พ.ศ. 2556 สาขาผู้ขับร้องเพลงไทยสากลชาย จากเพลง สายน้ำ สายพระทัย สายใยแห่งแผ่นดิน

อ้างอิง

 แหล่งข้อมูลอื่น 
 ฟังเพลงของทัช ณ ตะกั่วทุ่ง
 เว็บไซต์ ทัช ณ ตะกั่วทุ่ง




หมวดหมู่:บุคคลจากเขตราชเทวี
หมวดหมู่:นักแสดงชายชาวไทย
หมวดหมู่:นักแสดงชายจากกรุงเทพมหานคร
หมวดหมู่:นักร้องจากกรุงเทพมหานคร
หมวดหมู่:บุคคลจากจังหวัดพระนคร
หมวดหมู่:ศิลปินสังกัดอาร์สยาม
หมวดหมู่:ศิลปินสังกัดอาร์เอส
หมวดหมู่:นักร้องชายชาวไทย
หมวดหมู่:นักร้องลูกทุ่งชายชาวไทย
หมวดหมู่:นักร้องป็อปไทย
หมวดหมู่:บุคคลจากโรงเรียนทวีธาภิเศก
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:นักแสดงละครเวทีชายชาวไทย